בילי אייליש

ילדות ותחילת הקריירה

אייליש גדלה בהיילנד פארק , לוס אנג'לס למשפחה של שחקנים ומוזיקאים. הוריה הם הזמרים-שחקנים-מלחינים מאגי ברייד ופטריק אוקונל. היא ממוצא סקוטי ואירי. היא קיבלה חינוך ביתי והצטרפה למקהלת הילדים של לוס אנג'לס בגיל שמונה. בגיל אחת עשרה, אייליש החלה לכתוב ולשיר את השירים שלה, עוקבת אחרי אחיה הגדול, פיניאס או'קונל שכבר החל לכתוב, להפיק, ולהופיע עם השירים שלו ביחד עם להקתו באותה התקופה.

2015–2017: Don't Smile at Me

באוקטובר 2015, הקליטה אייליש את השיר "Ocean Eyes". השיר אותו כתב פיניאס, יועד תחילה ללהקתו, אייליש שלחה אותו למורה לריקוד שלה שעזרה לה ליצור כוריאוגרפיה שתלווה את השיר. "Ocean Eyes" יצא לאור בתור סינגל הבכורה שלה באתר Soundcloud ב-2016. קליפ לשיר יצא לאור ב-26 במרץ 2016, וסרטון של אייליש מופיעה עם השיר יצא לאור ב-22 בנובמבר 2016. בשנה זו, אייליש הוציאה סינגל נוסף בשם "Six Feet Under". לאחר מעט זמן, שירה "Ocean Eyes" יצא לאור דרך Darkroom וInterscope Records ב-28 בנובמבר 2016, שקיבל בעיקר תגובות חיוביות. "השיר הזה הוא פופ טהור; בלדה שמדברת על רצון עז להשלים עם אקס, אני יכול לדמיין איך זה יהפוך ללהיט גדול." אמר כריס דהוייל האחראי על חברת Stereogum. בינואר 2017, הוציאה אייליש אלבום דיגיטלי המכיל ארבע גרסאות רמיקסים של השיר "Ocean Eyes".
בעקבות ההצלחה של הרמיקסים ל-"Ocean Eyes", הוציאה אייליש את הסינגל "Bellyache", ב-24 בפברואר 2017. "Bellyache" נכתב והופק על ידי אייליש ואחיה, פיניאס, עם הפקה בימואית לקליפ על ידי Miles ו-AJ שהשתחררה ב-22 במרץ 2017. ב-30 במרץ 2017, אייליש הוציאה לאור שיר בשם "Bored" לחלק מסאונד טראק לסדרת הנטפליקס 13 סיבות למה.
ב-30 ביוני 2017 אייליש הוציאה סינגל בשם "Watch" עם הסינגל שאחריו, "Copycat" שהשתחרר ב-11 ביולי 2017, ביחד עם הכרזה לדיסק הבכורה שלה Don't Smile at Me. בכלל יום שישי בחודש יולי, אייליש הוסיפה סינגל חדש לדיסק הבכורה שלה. בעקבות זה השתחררו הסינגלים "Idontwannabeyouanymore" ו"My Boy". הדיסק השתחרר ב-12 באוגוסט 2017. אחרי השחרור, אייליש עשתה שיתוף פעולה עם הראפר האמריקאי Vince Staples בשביל רמיקס לשיר "Watch" הנקרא "&Burn", שלאחר מכן נכנס לדיסק אחרי הוצאה מחדש שלו.

2018–הווה: When We All Fall Asleep, Where Do We Go?

ב-12 בפברואר 2018, אייליש החלה את סבב ההופעות הראשון שלה "Where's My Mind Tour", אשר הסתיים בחודש אפריל. לכבוד Record Store Day, היא הודיעה על תקליט המכיל גרסה אקוסטית לשיר "Party Favor" וגרסה אקוסטית לשיר "Hotline Bling" של הזמר דרייק. אייליש קיימה שיתוף פעולה עם הזמר חאליד בשביל הסינגל "Lovely", שהשתחרר באפריל 2018, ונכנס לפסקול של העונה השנייה לסדרה 13 סיבות למה. בנוסף, היא גם הוציאה את הסינגלים "Bitches Broken Hearts" ואת "You Should See Me In A Crown". ב-17 באוקטובר 2018, אייליש הוציאה את הסינגל "When the Party's Over".
ב-29 בינואר 2019, הכריזה איילש על שמו של האלבום When We All Fall Asleep, Where Do We Go?, וחשפה את העטיפה שלו בעמוד האינסטגרם שלה. באותו יום הכריזה גם על הסינגל הבא שלה ופרסמה חלק קצר מקליפ של "Bury a Friend", אשר יצא יממה לאחר מכן בתור הסינגל השלישי של האלבום ב-30 בינואר ובאותו יום גם יצא הזמנה מראש לאלבום.
ב-4 במרץ, אייליש הוציאה השיר "Wish You Were Gay", שנכנס לאלבום שלה כשיר השני שנכתב.
ב-29 במרץ, יצא האלבום הבכורה של אייליש שנקרא: When We All Fall Asleep, Where Do We Go?. באותו יום הוציאה את הסינגל החמישי "Bad Guy", שכלל קליפ לסינגל.
ב-24 באפריל, החל סיבוב ההופעות השלישי של אייליש שנקרא, "When We All Fall Asleep Tour", באירופה, אוקיאניה וצפון אמריקה, אשר יסתיים ב-17 בנובמבר.

חיים אישיים

ב-27 בנובמבר 2018, הופץ באינטרנט סרטון הכולל את אייליש חווה טיקים הקשורים לתסמונת טורט, היא הגיבה בחשבון האינסטגרם שלה שאכן תסמונת טורט היא חלק מחייה. היא לא שיתפה זאת קודם כי לא רצתה שבכל פעם שחושבים על תסמונת טורט יחשבו עליה. ההשפעות המוזיקליות העיקריות בחייה הן הביטלס, אבריל לאבין וגרין דיי.